Diari Oficial de la Generalitat Valenciana


Sumari del DOGV 5503, del 02-05-2007 (2007/5498)

DECRET 65/2007, de 27 d'abril, del Consell, pel qual es modifica el Catàleg de forests d'utilitat pública de la província de València, amb la inclusió de 7,59 ha. i l'exclusió de 7,59 ha. de la forest Cerro de la Ceja de Arcos, número 40 d'aquest catàleg, situat en el terme municipal d'Alpuente i que pertany al dit Ajuntament.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5503

Data del DOGV
:   02-05-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/5498


Data del document
:   27-04-2007

Organisme emissor
:   Conselleria de Territori i Habitatge

Tipus de document
:   Decret

Descriptors 

:   * Alpuente
    * muntanya de l'estat

De conformitat amb el que disposa l'article 16.5 de la Llei 43/2003, de 21 de novembre, de forests, i en els articles 11, 13, 14, 26 i 31 del Reglament de la Llei 3/1993, de 9 de desembre, de la Generalitat, forestal de la Comunitat Valenciana, aprovat pel Decret 98/1995, de 16 de maig, del Consell, s'ha instruït el corresponent expedient, a sol·licitud de l'Ajuntament d'Alpuente, per a l'exclusió de 7,59 hectàrees de terreny de la forest d'utilitat pública denominada Cerro de la Ceja de Arcos, que consta inscrit amb el número 40 en el Catàleg de forests d'utilitat pública de la província de València, i la inclusió en aquest de 7,59 hectàrees de terreny propietat de l'Ajuntament d'Alpuente i limítrofs amb la muntanya, i s'han justificat plenament les circumstàncies que el motiven, per la qual cosa es dicta el corresponent decret.   
Per raó d'això, a proposta del conseller de Territori i Habitatge i amb la deliberació prèvia del Consell, en la reunió del dia 27 d'abril de 2007,  
DECRETE  
Article 1  
S'exclou de la forest denominada Cerro de la Ceja de Arcos, inscrita amb el número 40 en el Catàleg de forests d'utilitat pública de la província de València, el terreny sol·licitat per l'Ajuntament d'Alpuente, que suposa un total de 7,59 hectàrees de terreny corresponents a la parcel·la 311 del polígon 23.   
Article 2  
S'inclou en el Catàleg de forests d'utilitat pública de la província de València, en la forest número 40, denominada Cerro de la Ceja de Arcos, la superfície de 7,59 hectàrees de terreny, oferits per l'Ajuntament d'Alpuente i corresponents a la parcel·la 480 del polígon 2, limítrof a aquesta forest.  
Article 3  
Es modifica la inscripció de la forest d'utilitat pública denominada Cerro de la Ceja de Arcos, inscrit amb el número 40 en el Catàleg de forests d'utilitat pública de la província de València, que queda de la manera següent:  
Número de la muntanya: 40.  
Nom: Cerro de la Ceja de Arcos.  
Terme municipal: Alpuente.  
Pertinença: Ajuntament d'Alpuente.  
Partit judicial: Llíria.  
Partit registral: Chelva.  
Cabuda total: 8.786,1759 hectàrees.  
Cabuda pública: 5.183,3000 hectàrees  
Enclavaments: 3.602,8759 hectàrees.  
DISPOSICIÓ FINAL  
El present decret tindrà efecte des de l'endemà de la publicació en el Diari Oficial de la Comunitat Valenciana.  
Contra el present decret, els interessats poden interposar recurs contenciós administratiu en el termini de dos mesos, comptadors a partir de l'endemà de la publicació d'aquest decret en el Diari Oficial de la Comunitat Valenciana, davant de la sala contenciosa administrativa del Tribunal Superior de Justícia de la Comunitat Valenciana, de conformitat amb el que disposen l'article 10 i concordants de la Llei reguladora de la jurisdicció Contenciosa Administrativa.  
Tot això sense perjudici de la interposició del recurs potestatiu de reposició davant del Consell, en el termini d'un mes des de l'endemà de la publicació del present decret en el Diari Oficial de la Comunitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions públiques i del Procediment Administratiu Comú, modificada per la Llei 4/1999, de 13 de gener.  
Valencia, 27 d'abril de 2007  
El President de la Generalitat,  
FRANCISCO CAMPS ORTIZ.  
El Conseller de Territori i Habitatge,  
ESTEBAN GONZÁLEZ PONS.